Abin da ya sa ba za ka taɓa sanin yadda abokanka suke ɗaukarka ba - BBC News Hausa
Abin da ya sa ba za ka taɓa sanin yadda abokanka suke ɗaukarka ba
https://www.bbc.com/hausa/vert_fut/2016/06/160614_vert_fut_why_you_can_nver_tell_what_friends_think_of_you
A kullum muna ɗaukar cewa za mu iya sanin yadda abokai da dangi da sauran jama'a suke ɗaukarmu, amma kuma ilimin sanin tunanin ɗan adam ya ƙaryata mu da cewa ba za mu iya sani ba.
Ga nazarin Christian Jarrett
To amma kana ganin fassarar da mutane suke yi maka ta yi daidai ko kusa da yadda kake ganin kanka?
A zahirin gaskiya idan rayuwarka tana gudana yadda ya kamata, wato kana cikin kwanciyar hankail da farin ciki, to zai kasance ba ka da masaniya sosai a kan yadda mutane suke kallonka.
Carlson da abokan aikinta sun duba wannan, inda suka gano cewa hatta bayan gano yadda daliban suke daukar kansu, akwai alaka tsakanin yadda daliban suke ganin sauran mutane ke fassara su da kuma yadda ainahin su wadannan mutanen suke fassarasun a zahiri wato kimarsu.
Wannan ya nuna kamar kana da 'yar masaniya a kan yadda mutane suke daukarka, amma kuma wani bincike da ka yi bayan wannan na farko ya nuna fahimtar taka ba haka take ba, kamar yadda wasu masana ilimin tunanin dan adam 'yan Jamus suka nuna a wani bincike da suka yi daga 2013.
Dalibai 65 sun ayyana yadda suke ganin haka yanayinsu yake ta hanyar kalamai guda 37 na e ko a'a, (kamar ''ba na nuna bambanci ga kowa'' da ''ni malalaci ne''), bayan sun rubuta irin wadannan kalamai a takarda, sai suka mika takardun ga abokai da 'yan uwa da yawa domin su bayar da amsar tambayoyin. A karshe kuma sai daliban suka bayyana yadda suke ganin wadannan abokai da 'yan uwa za su bayar da amsar halayen nasu.